# Delmer Berg

Esley Daniel Berg, més conegut com a Delmer Berg o Del Berg, (Anaheim, 20 de desembre de 1915 – Columbia, 28 de febrer de 2016) fou un granger i activista polític estatunidenc, que s'integrà com a voluntari a la Brigada Abraham Lincoln durant la Guerra civil espanyola.

## Biografia

Nascut el 20 de desembre de 1915 a la localitat californiana d'Anaheim, s'entrenà breument amb la Guàrdia Nacional d'Oregon, abans d'anar a Espanya el 1937. Berg es va convertir en membre del Partit Comunista dels Estats Units d'Amèrica en un hospital espanyol, mentre es recuperava d'una ferida de metralla en el fetge. El 4 de febrer de 1939, dos mesos abans de la derrota republicana i el final de la guerra, va tornar a casa. Va servir a l'exèrcit dels Estats Units durant la Segona Guerra Mundial.
Berg, que es va criar en una granja, va treballar com a granger, paleta i jardiner, en els anys següents a la seva desmobilització. Va tenir dos fills, Ernst i Tomas, de dos matrimonis diferents. La seva esposa actual és Juno Berg.
A mitjans de la dècada de 1950 va testificar, com a representant del Comitè Organitzador de Treballadors Agrícoles, en una audiència a Washington DC sobre les condicions de treball en el camp. Va començar a servir com a organitzador sindical a la dècada de 1950 i, en una entrevista de 2007, va descriure els passos que va donar per descoratjar l'atenció dels agents de l'FBI.
Berg va esdevenir un oficial de la National Association for the Advancement of Colored People (NAACP), quan va ser elegit vicepresident de la branca del comtat de Stanislaus, al centre de Califòrnia. En una entrevista de 2007 a The Union Democrat, Berg anuncià el lliurament d'una petició al xèrif del comtat, exigint la seva renúncia per racista. Tenint més de noranta anys, va participar en la introducció de la Llei de protecció al pacient i cura de salut assequible impulsada pel president Barack Obama.
La decisió de Berg de viatjar com a voluntari a un país estranger per a lluitar contra el feixisme ha estat descrit com a símbol i font d'inspiració. L'any 2011 va ser entrevistat en un episodi de History Detectives, del canal PBS, per a proporcionar antecedents sobre l'experiència dels voluntaris estatunidencs, en un segment centrat al voltant de la Guerra civil espanyola. Morí el 28 de febrer de 2016, a l'edat de 100 anys, a Columbia, ciutat californiana on residí els seus darrers anys. Fins al moment de la seva darrera entrevista l'any 2015, seguí mostrant-se interessat i actiu en política.

## Referències

* ↑ «Mor l'últim supervivent de la Brigada Lincoln». ElPeriódico.cat, 01-03-2016. [Consulta: 2 febrer 2016].
* ↑ Williams, Nadya. «California Vets: Del Berg and Jim Benét» (en anglès). The Volunteer, 02-07-2012. [Consulta: 31 desembre 2012].
* 1 2 Kaufman, Dan «The Last Volunteer» (en anglès). The New York Times Magazine, 13-03-2015, p. p. MM38 [Consulta: 16 març 2015]. «"Del Berg, 99, is the last known surviving veteran of the Abraham Lincoln Brigade, a contingent of nearly 3,000 Americans who fought to defend the democratically elected government during the Spanish Civil War of the 1930s."»
* 1 2 3 4 5 6 Sieh, Cat. «Activist remains staunch as ever at 91» (en anglès). The Union Democrat, 10-05-2007. Arxivat de l'original el 2016-02-01. [Consulta: 16 març 2015].
* ↑ Sánchez, María; Guerrero, Pablo. «Delmer Berg, el último brigadista del Batallón Lincoln» (en castellà). ElDiario.es, 12-03-2015. [Consulta: 5 abril 2015].
* ↑ Millstein, Henry. «Spanish Civil War vet still struggling at 98» (en anglès). PeoplesWorld.org, 28-01-2014. [Consulta: 16 març 2015].
* ↑ «Abraham Lincoln Brigade Archives-Delmer Berg» (en anglès). Alba-valb.org. Arxivat de l'original el 2020-02-12. [Consulta: 5 abril 2015].
* ↑ Connolly Williams, Nadya «The Lincolns Are Leaving Us» (en anglès). Anderson Valley Advertizer, 09-10-2013, p. p. MM38 [Consulta: 16 març 2015]. «"So what is the legacy of the Lincolns? Beyond this past history, men like Del Berg guide and inspire us to stand up and take action for what is Just. Around the world today, the sacrifice and courage of the International Brigades are remembered, honored and passed on to the young."»
* ↑ «PBS's History Detectives: A Father's Forgotton Tribute in a Spanish Civil War Eulogy» (en anglès). PBS, 28-06-2011. [Consulta: 16 març 2015].
* ↑ «Mor l'últim supervivent de la Brigada Lincoln». Sapiens.cat, 03-03-2016. [Consulta: 3 març 2016].